1990D0255 — SK — 13.05.2005 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 10. mája 1990, ktorým sa stanovujú kritéria pre zápis čistokrvných plemenných oviec a kôz do plemenných kníh (90/255/EHS) (Ú. v. ES L 145, 8.6.1990, p.32)

Zmenené a doplnené:









▼B

ROZHODNUTIE KOMISIE

z 10. mája 1990,

ktorým sa stanovujú kritéria pre zápis čistokrvných plemenných oviec a kôz do plemenných kníh

(90/255/EHS)







KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/361/EHS z 30. mája 1989, ktorá sa týka čistokrvných plemenných oviec a kôz ( 1 ), najmä na jej druhú zarážku článku 4, keďže vo všetkých členských štátoch vedú alebo zakladajú plemenné knihy plemenárske organizácie alebo združenia, alebo príslušné úrady; keďže je teda potrebné stanoviť kritéria pre zápis čistokrvných plemenných oviec a kôz do plemenných kníh; keďže pred zápisom do plemenných kníh musia byť splnené presne stanovené podmienky týkajúce sa pôvodu a identifikácie; keďže by malo byť umožnené rozdelenie plemennej knihy na rozdielne časti, aby neboli vylúčené niektoré typy zvierat; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE:







Článok 1

Čistokrvná plemenná ovca alebo koza, ktorá má byť zapísaná do hlavnej časti plemennej knihy pre plemeno, ku ktorému prislúcha, musí:

— byť potomkom rodičov a starých rodičov zapísaných v plemennej knihe rovnakého plemena,

— byť po narodení označená v súlade s pravidlami príslušnej plemennej knihy,

— mať rodokmeň stanovený v súlade s pravidlami príslušnej plemennej knihy.

Článok 2

Hlavnú časť plemennej knihy možno rozdeliť na niekoľko častí podľa vlastností zvierat. Do týchto tried možno zapísať iba čistokrvné ovce a kozy spĺňajúce kritéria stanovené v článku 1.

Článok 3

1. Plemenárska organizácia alebo združenie, ktoré vedie plemennú knihu, sa môže rozhodnúť, že samica, ktorá nespĺňa kritéria stanovené v článku 1, môže byť zapísaná do prílohy k plemennej knihe. Daná samica musí spĺňať nasledovné požiadavky:

— musí byť po narodení označená v súlade s pravidlami príslušnej plemennej knihy,

— musí byť posúdená ako zviera spĺňajúce štandard daného plemena,

— musí mať minimálne vlastnosti stanovené pravidlami príslušnej plemennej knihy.

2. Samica, ktorej matka a stará matka zo strany matky je zapísaná v prílohe k plemennej knihe tak, ako je to stanovené v odseku 1 a ktorej otec a obaja starí otcovia sú zapísaní v hlavnej časti plemennej knihy podľa článku 1, sa považuje za čistokrvnú samicu a zapisuje sa do hlavnej časti plemennej knihy tak, ako je to stanovené v článku 1.

3. Požiadavky uvedené v druhej a tretej zarážke odseku 1 možno rozlišovať podľa skutočnosti, či daná samica patrí k plemenu, ale jej pôvod je neznámy, alebo či bola získaná v rámci programu kríženia schváleného plemenárskymi organizáciami alebo združeniami.

Článok 4

Plemenárska organizácia alebo združenie, ktoré vedie plemennú knihu, sa môže rozhodnúť, že samec, ktorý nespĺňa kritéria stanovené v článku 1, môže byť zapísaný do prílohy k plemennej knihe. Daný samec musí spĺňať nasledovné požiadavky:

— musí byť po narodení označený v súlade s pravidlami príslušnej plemennej knihy,

— musí byť posúdený ako zviera spĺňajúce štandard daného plemena,

— musí mať minimálne vlastnosti stanovené pravidlami príslušnej plemennej knihy.

— musí spĺňať podmienky stanovené v prílohe k tomuto rozhodnutiu.

Článok 5

Ak plemenná kniha obsahuje niekoľko častí, čistokrvná plemenná ovca alebo koza z inej plemennej knihy rovnakého plemena, ktorá vykazuje špecifické vlastnosti, ktoré ju odlišujú od populácie rovnakého plemena z určitej plemennej knihy, sa zapíše do tej časti plemennej knihy, ktorej vlastnosti spĺňa.

Článok 6

Toto rozhodnutie je adresované členským štátom.

▼M1









PRÍLOHA

Podmienky stanovené v štvrtej zarážke článku 4

1. Plemenná kniha sa musí vzťahovať na „odolné“ plemeno, ktoré bežne nie je určené na intenzívnu produkciu. Plemenárske združenie alebo organizácia musela preukázať nedostatok samcov zapísaných v hlavnej časti plemennej knihy a dostupných na plemenitbu v súlade s programom plemenitby.

2. Plemenárske združenie alebo organizácia musela odôvodniť potrebu prílohy k plemennej knihe pre samce v rámci programu plemenitby.

3. Musia sa stanoviť podmienky, za ktorých sa môže potomstvo samcov zapísaných do prílohy k plemennej knihe zapísať do hlavnej časti plemennej knihy, a musia byť najmenej také prísne ako tie, ktoré sa uplatňujú na príslušné samice. Na tento účel plemenárske združenia alebo organizácia získajú predchádzajúce schválenie týchto podmienok príslušným orgánom schvaľujúcim túto organizáciu v súlade s rozhodnutím Komisie 90/254/EHS.